Continuen els tallers de sensibilització i formació per a la violència de gènere
16 setembre 2020

## Continuen els tallers de sensibilització i formació per a la violència de gènere16 setembre 2020Última actualització: 14 juliol 2025

![](../gestion/img/ao7093-copia.jpg)  
  

Des de l'Àrea d'Igualtat, Diversitat i Polítiques Inclusives es continua amb els tallers de sensibilització i formació per a la violència de gènere, amb totes les mesures de seguretat.

En aquesta ocasió, les usuàries d'ASMISAF rebran aquesta important formació per a prevenir la violència, ja que són un col·lectiu especialment vulnerable. La formació la realitza l'equip de Fem Acció, junt amb l'equip de professionals de l'àrea, liderada per la regidora **Juana Navarro** qui ha declarat que la prevenció i la formació "_són les potes fonamentals per a la lluita contra la violència de gènere. Des del departament ens preocupen especialment els col·lectius vulnerables, com les dones amb diversitat funcional. A més, realitzarem una formació en línia dirigida al professorat de Gandia i als professionals que treballen amb aquests grups més vulnerables, així com una exposició fotogràfica, anomenada 'Por un Like' que s'exposarà al Tossal a partir del dia 23 d'octubre. Aquesta exposició tractarà de conscienciar del perill de les xarxes socials i la violència contra les dones que hi ha al darrere_".

Totes aquestes accions conformen el projecte de l'Àrea d'Igualtat, Diversitat i Polítiques Inclusives subvencionat per la Diputació de València, com a municipi integrant en la Xarxa de Municipis Protegits contra la violència de gènere.